

Illustrated by Njung’e Wanjiru



**Loremipsum**

**Loremipsum**

## **ความเห็นทั่วไปที่ 26**

ชุดเครื่องมือสำหรับเด็กและเยาวชนในการปรึกษาหารือรอบที่สอง



# **สารบัญ**

สาส์นต้อนรับจากทีมที่ปรึกษาของเด็ก ๆ 4

บทนำ 5

[เกิดอะไรขึ้นบ้าง ณ ตอนนี้? 6](#_TOC_250012)

[แล้วหลังจากนี้ล่ะ? 6](#_TOC_250011)

เด็ก ๆ จะเข้ามามีส่วนเกี่ยวข้องในกระบวนการปรึกษาหารือรอบที่สองอย่างไรบ้าง? 7

จะเกิดอะไรขึ้นบ้างกับข้อค้นพบที่ได้จากการปรึกษาหารือ 8

การจัดเวิร์คชอป 9

[ก่อนเริ่มเวิร์คชอป 11](#_TOC_250010)

[สิ่งที่ควรรู้เกี่ยวกับการจัดการข้อกังวลใจด้านสิ่งแวดล้อม 12](#_TOC_250009)

ในระหว่างเวิร์คชอป [13](#_TOC_250008)

หลังจากเวิร์คชอป [14](#_TOC_250007)

กิจกรรมการปรึกษาหารือ 15

[กิจกรรมที่ 1 16](#_TOC_250006)

[กิจกรรมที่ 2 18](#_TOC_250005)

[กิจกรรมที่ 3 20](#_TOC_250004)

ช่องทางติดต่อของเรา 22

[ภาคผนวก 23](#_TOC_250003)

[แบบฟอร์ม A: แผ่นให้ข้อมูลและแบบแสดงความยินยอม 23](#_TOC_250002)

[แบบฟอร์ม B: แบบบันทึกกิจกรรม 25](#_TOC_250001)

[แบบฟอร์ม C: กิจกรรมที่ 3: โปสการ์ด 29](#_TOC_250000)

# ยินดีต้อนรับ

**ข้อความของพวกเราที่ขอส่งให้กับเด็ก ๆ ทั่วโลก:**

สวัสดี, Hello, Hola, Olá, Mālo, Muraho, Allu, tungjatjeta, xin chào, Moni Moni onse, Namaskar, Lozi


พวกเราเป็นสมาชิกของ[ทีมที่ปรึกษาของเด็ก ๆ](https://childrightsenvironment.org/advisors/) พวกเรามาจาก 13 ประเทศทั่วโลก และมีอายุระหว่าง 11-17 ปี พวกเราทำงานร่วมกับคณะกรรมการสิทธิเด็กแห่งสหประชาชาติ เพื่อทำให้มั่นใจว่าพวกเขาเหล่านั้นได้ยินเสียงของเด็ก ๆ ในการพัฒนาแนวทางที่สำคัญให้กับทุกประเทศทั่วโลก  
ที่เกี่ยวข้องกับสิทธิเด็กและสิ่งแวดล้อม โดยมุ่งไปที่การเปลี่ยนแปลง  
สภาพภูมิอากาศเป็นพิเศษ แนวทางดังกล่าวนี้เรียกว่าความเห็นทั่วไปที่ 26 (General Comment No. 26)

ที่ผ่านมานั้น เด็ก ๆ จากหลายที่บนโลกถูกกีดกันออกจากพื้นที่แห่งอำนาจและการตัดสินใจ และในหลาย ๆ ครั้ง เสียงของเราก็ส่งไปไม่ถึง  
และไม่ดังพอ แต่ตอนนี้นั้นมันได้เปลี่ยนไปแล้ว เด็ก ๆ ได้ลุกขึ้นและเผชิญกับสิ่งท้าทายอันยิ่งใหญ่แห่งยุค พวกเรารู้ดีว่าพวกเรามีเวลาไม่มากพอ  
ในการต่อสู้กับวิกฤตสิ่งแวดล้อม และพวกเราทุกคนจะต้องลงมือ  
ทำมันเดี๋ยวนี้!

นี่คือเหตุผลว่าทำไมพวกเราถึงต้องเชิญพวกคุณมาร่วมกับเราในการแบ่งปันความคิดและมุมมองสำหรับความเห็นทั่วไปที่ 26 โดยจะเป็นกระบวนการที่เสียงของพวกเรา ซึ่งเป็นเสียงที่พวกเรามีมาตลอดแต่ผู้ใหญ่ไม่ต้องการ  
ที่จะได้ยิน จะมีตัวตนขึ้นมา พวกคุณทุกคนเป็นคนสำคัญ และความเห็นทั่วไปที่ 26 นี้ ก็มีความหมายสำหรับเด็ก ๆ ทุกคนเช่นกัน

พวกเรายังพอมีโอกาสที่จะปกป้องโลกของเรา ปกป้องอนาคต  
ของพวกเรา พวกเรากำลังต่อสู้กับการเปลี่ยนแปลงสภาพภูมิอากาศเพื่อสุขภาวะของชีวิตที่ดีขึ้น และชัยชนะนี้มิอาจเกิดขึ้นได้ หากปราศจากความช่วยเหลือจากคุณ พวกเราจึงขอเชิญให้ทุกคนร่วมแบ่งปันมุมมองและความคิดเห็นเกี่ยวกับวิธีปฏิบัติที่จะช่วยแก้ปัญหาการเปลี่ยนแปลงสภาพภูมิอากาศ  
และปกป้องสิ่งแวดล้อม โดยการเข้าร่วมในแบบสอบถาม  
หรือเวิร์คชอปของพวกเรา มาร่วมกันปกป้องสิทธิของพวกเราในตอนนี้และในอนาคตกันเถอะ

ขอบคุณ!



Āniva, Angella, Bach, Elisabeth, Esmeralda, Francisco, George, Kartik, Madhvi, Maya-Natuk, Olt, Sagarika and Tânia

ข้อความถึงผู้ใหญ่**:**

**การสนับสนุนของคุณคือสิ่งสำคัญ!**

**ขอบคุณสำหรับความสนใจในการสนับสนุนการมีส่วนร่วม**

**ของเด็กในการปรึกษาหารือเรื่องความเห็นทั่วไปที่ 26 นี้**


**และขอบคุณที่ยึดมั่นที่จะปกป้องและส่งเสริมสิทธิทางด้านสิ่งแวดล้อมของเด็ก พวกเราหวังเป็นอย่างยิ่งว่าจะได้ยินเสียงจากเด็ก ๆ ที่พวกคุณกำลังสนับสนุนอยู่!**

**ติดตามความคืบหน้าของพวกเราบนสื่อสังคมออนไลน์ได้ที่:**

 @GC26\_CAT

 @GC26\_CAT

 GC26\_CAT





# **บทนำ**

วิกฤตสิ่งแวดล้อมคือวิกฤตด้านสิทธิเด็ก เด็ก ๆ กำลังถูกบังคับให้ต้องออกจากบ้าน ออกจากโรงเรียน และสูญเสียชีวิตแม้กระทั่งชีวิต พวกเขากำลังส่งเสียง ตั้งแต่การเดินขบวน การประท้วง การกระทำการบนพื้นที่ออนไลน์ การปลูกต้นไม้ การใช้ศิลปะ และอื่น ๆ เพื่อเรียกร้องให้รัฐบาลจัดการกับปัญหาเหล่านี้

สหประชาชาติเองก็กำลังฟังเสียงจากเด็ก ๆ โดยคณะกรรมการสิทธิเด็กกำลังจัดทำแนวปฏิบัติที่เรียกว่า ความเห็นทั่วไปที่ 26 (General Comment No. 26) ซึ่งจะเป็นสิ่งที่รัฐบาลจะต้องรับผิดและรับชอบเมื่อมีการละเมิดสิทธิเด็กและสร้างความเข้มแข็ง  
ให้กับการปฏิบัติด้านสิ่งแวดล้อม

เด็ก ๆ ทั่วโลกได้ถูกเชิญให้ช่วยกันสร้างความเห็นทั่วไปที่ 26 ผ่านการเวิร์คชอปในหลาย ๆ หัวข้อ เช่น การเปลี่ยนแปลงสภาพภูมิอากาศ การศึกษาด้านสิ่งแวดล้อม และอื่น ๆ รวมไปถึงการเข้าร่วมในแบบสอบถามออนไลน์และการพูดคุยกับผู้คน  
ในภูมิภาคของตัวเอง

มุมมองจากเด็ก ๆ จึงมีความสำคัญเป็นอย่างยิ่งในการสร้างความเห็นทั่วไปที่ 26 พวกเขามีสิทธิที่จะพูดหรือแสดงความคิดเห็น  
ต่อการตัดสินใจที่มีผลกระทบต่อพวกเขา พวกเขามีความคิดเห็นเป็นของพวกเขาเอง ว่าการกระทำอันตรายกับสิ่งแวดล้อม  
และการเปลี่ยนแปลงสภาพอากาศส่งผลกระทบต่อเด็ก ๆ อย่างไร นอกจากนี้แล้ว พวกเขายังมีความคิดเห็นและทางออก  
อันสร้างสรรค์



อนุสัญญาว่าด้วยสิทธิเด็กข้อที่ 1 อธิบายว่า เด็ก หมายถึง บุคคลที่อายุตำกว่า 18 ปี  
ถ้านี่คือคุณ คณะกรรมการอยากได้ยินเสียงจากคุณ!

**คุณสามารถศึกษาข้อมูลเพิ่มเติมเกี่ยวกับความเห็นทั่วไปที่ 26 ได้ที่:**

5



[www.childrightsenvironment.org](https://childrightsenvironment.org/)

## **เกิดอะไรขึ้นบ้าง**

## **ณ ตอนนี้?**

### 2565

อ

กุมภาพันธ์**: มีการจัดตั้งทีมที่ปรึกษาของเด็ก ๆ ประกอบด้วยสมาชิกเป็นเด็ก ๆ จากทั่วโลก จำนวน** 13 **คน อายุตั้งแต่** 11-17 **ปี ทีมที่ปรึกษานี้ ได้ช่วยกันออกแบบกิจกรรมการปรึกษาหารือ เพื่อที่จะให้คณะกรรมการสิทธิเด็กได้ยินเสียงจากเด็ก ๆ ทั่วโลก**

มีนาคม**: การปรึกษาหารือรอบแรกได้เริ่มขึ้น มีการเผยแพร่แบบสอบถามออนไลน์สำหรับเด็ก เพื่อให้เด็ก ๆ แบ่งปันประสบการณ์และข้อท้าทายเกี่ยวกับเรื่องสิทธิ สิ่งแวดล้อม และการเปลี่ยนแปลงสภาพภูมิอากาศ**

มีนาคม - มิถุนายน**: เด็ก ๆ** 7,416 **คน จาก** 103 **ประเทศ เข้าร่วมในแบบสอบถาม**

สิงหาคม**: ข้อค้นพบจากแบบสอบถามได้ถูกส่งให้กับคณะกรรมการสิทธิเด็ก เพื่อช่วยในการ  
สร้างร่างความเห็นทั่วไปที่** 26

**สามารถดูข้อค้นพบจากแบบสอบถามได้ที่:** [childrightsenvironment.org/reports](https://childrightsenvironment.org/reports/)

กันยายน - ตุลาคม**: ร่างแรกของความเห็นทั่วไปที่** 26 **ได้เสร็จสมบูรณ์ สามารถดูร่างสรุป  
ในฉบับที่เป็นมิตรกับเด็กได้ที่:** [bit.ly/childfriendlydraft](https://childrightsenvironment.org/wp-content/uploads/2022/11/Child-Friendly-Version_First-Draft-General-Comment-No.-26.pdf)

## **แล้วหลังจากนี้ล่ะ?**

### 2566

อ

**15** พฤศจิกายน **2565 - 15** กุมภาพันธ์ **2566: การปรึกษาหารือรอบที่สองจะถูกจัดขึ้น คณะกรรมการสิทธิเด็กอยากได้ยินเสียงจากเด็ก ๆ ทั่วโลก ถึงการดำเนินการที่จำเป็น  
ต่อการปกป้องสิทธิของเด็ก ๆ และจัดการกับวิกฤตสิ่งแวดล้อม สามารถดูเพิ่มเติมได้  
ในชุดเครื่องมือนี้**

เมษายน **2566: ข้อค้นพบจากการปรึกษาหารือจะถูกแบ่งปันให้กับคณะกรรมการเพื่อสร้างความเห็นทั่วไปที่** 26 **ฉบับสมบูรณ์**


มิถุนายน **2566: ความเห็นทั่วไปที่** 26 **ฉบับสมบูรณ์ และฉบับที่เป็นมิตรกับเด็ก จะถูกเผยแพร่พร้อมกับกฎบัตรสากลที่สะท้อนมุมมองของเด็ก ๆ ในประเด็นสิทธิด้านสิ่งแวดล้อม**

มิถุนายน **2566** เป็นต้นไป**: เด็ก เยาวชน และเครือข่ายพันธมิตร ใช้ความเห็นทั่วไปที่** 26 **เป็นเครื่องมือเพื่อทำให้มั่นใจว่ารัฐบาลเคารพและปกป้องสิทธิของเด็กด้านสิ่งแวดล้อม**!

คุณสามารถดูข้อมูลทั้งหมดที่เกี่ยวกับอนุสัญญาว่าด้วยสิทธิเด็กในรูปแบบที่เป็นมิตรกับเด็กได้ที่:  
[www.unicef.org/sop/convention-rights-child-child-friendly-version](http://www.unicef.org/sop/convention-rights-child-child-friendly-version)


6

## **เด็ก ๆ จะเข้ามามีส่วนเกี่ยวข้องในกระบวนการปรึกษาหารือรอบที่สองอย่างไรบ้าง?**

การปรึกษาหารือจะเริ่มตั้งแต่วันที่ 15 พฤศจิกายน 2565 จนถึงวันที่ 15 กุมภาพันธ์ 2566 โดยจะมี 2 ช่องทาง  
ที่เด็กและเยาวชนเข้ามามีส่วนเกี่ยวข้อง ตามที่อธิบายด้านล่างนี้

## **ทำแบบสอบถามออนไลน์**

1. แบบสอบถามประกอบไปด้วยชุดคำถามจากคณะกรรมการฯ และเปิดโอกาสให้เด็ก ๆ ส่งข้อมูลหลักฐานเพิ่มเติมสำหรับความเห็นทั่วไปที่ 26 ฉบับสมบูรณ์


กดที่ลิ้งก์ด้านล่างเพื่อเข้าสู่แบบสอบถาม: [https://l4cqlef9g5g.typeform.com/children](https://www.typeform.com/explore/?utm_source=typeform.com&utm_medium=typeform&utm_content=typeform-incorrectURL&utm_campaign=viral_expt)

## **การจัดหรือเข้าร่วมเวิร์คชอป**

1. ชุดเครื่องมือนี้ได้ให้ข้อมูลและคำแนะนำเกี่ยวกับการเวิร์คชอปสำหรับเด็ก โดยจะยึดเอาแนวคำถามแบบเดียวกับในแบบสอบถามออนไลน์ แต่จะนำเสนอออกมาในรูปแบบของกิจกรรมแทน

ชุดเครื่องมือนี้ได้ถูกจัดทำขึ้นมาเป็นภาษาอื่น ๆ ซึ่งคุณสามารถเข้าไปดูได้ที่: [childrightsenvironment.org/children-and-young-people](https://childrightsenvironment.org/children-and-young-people)

หากคุณอายุมากกว่า 18 ปี ให้คุณไปที่ลิ้งก์ด้านล่างนี้เพื่อแบ่งปันมุมมองของคุณ: [childrightsenvironment.org/global-community](https://childrightsenvironment.org/global-community)




คณะกรรมการมีความยินดีอย่างยิ่งที่จะทำงานร่วมกับ Climate Cardinals ซึ่งเป็นองค์กรนานาชาติที่มีเยาวชน  
เป็นผู้นำ ที่ทำงานเพื่อให้ขบวนการเคลื่อนไหวด้านการเปลี่ยนแปลงสภาพภูมิอากาศนั้นสามารถเข้าถึงผู้คนที่ไม่ได้ใช้ภาษาอังกฤษได้มากขึ้น องค์กรดังกล่าวนี้มีอาสาสมัคร  
กว่า 6,000 คน ที่ช่วยแปลข้อมูลเกี่ยวกับการเปลี่ยนแปลงสภาพภูมิอากาศออกมามากกว่า 100 ภาษา ซึ่งบางคนก็ช่วยแปลชุดเครื่องมือนี้ด้วย

หากคุณต้องการชุดเครื่องมือเป็นภาษาของคุณ

ให้ติดต่อพวกเราที่: [team@childrightsenvironment.org.](mailto:team@childrightsenvironment.org)

7

## **จะเกิดอะไรขึ้นบ้างกับข้อค้นพบ ที่ได้จากการปรึกษาหารือ?**



**1 ความเห็นทั่วไปที่ 26**

ข้อค้นพบจะช่วยคณะกรรมการฯ ในการปรับแก้ร่างความเห็นทั่วไปที่ 26 เพื่อให้มั่นใจได้ว่าจะมีเสียงสะท้อน ประสบการณ์ และความคิดเห็นจากเด็ก ๆ ในฉบับสมบูรณ์ให้ได้  
ดีที่สุดเท่าที่จะเป็นไปได้

**2 กฎบัตรสากล**



ข้อค้นพบจะถูกนำไปใช้ในการสร้างกฎบัตรสากล ซึ่งเป็นข้อความ  
ที่มาจากแรงบันดาลใจของเด็ก ๆ ทั่วโลกเกี่ยวกับมุมมองต่อโลก  
ที่ปลอดภัย มีสุขภาวะ มีความยั่งยืน และเคารพต่อสิทธิของเด็ก ข้อความดังกล่าวจะถูกรวบรวมมาจากคำพูดและงานศิลปะ  
ของเด็ก ๆ เอง และจะถูกเผยแพร่ควบคู่ไปกับความเห็นทั่วไปที่ 26 เพื่อสร้างความตระหนักว่าทำไมเรื่องดังกล่าว

ถึงมีความสำคัญสำหรับเด็กเป็นอย่างมาก

8




## **การจัดเวิร์คชอป**

การปรึกษาหารือเกี่ยวกับความเห็นทั่วไปที่ 26 เป็นความพยายามของทั่วโลก และมีความสำคัญที่ให้เด็กและเยาวชนเข้ามามีส่วนร่วม

เด็ก ๆ มีการแสดงออกของตัวเองในแนวทางที่หลากหลาย และมีความต้องการและการเข้าถึงอุปกรณ์และการสนับสนุนที่แตกต่างกัน ชุดเครื่องมือนี้ได้ออกแบบมาเพื่อสนับสนุนให้เด็กมีส่วนร่วมในแนวทางที่เหมาะสมกับตนเองที่สุด

ความปลอดภัยในตลอดระยะเวลาที่เด็กเข้ามามีส่วนร่วมในกิจกรรมเป็นเรื่องที่สำคัญ คณะกรรมการสิทธิเด็กได้อธิบายข้อกำหนดพื้นฐาน 9 ข้อสำหรับการมีส่วนร่วมของเด็ก ไว้ในความเห็นทั่วไปที่ 12 (2552) ที่เกี่ยวกับสิทธิของเด็ก  
ที่จะต้องได้รับการได้ยิน ดังนี้:

1. มีความโปร่งใสและให้ข้อมูลอย่างเพียงพอ
2. เป็นไปด้วยความสมัครใจ



1. มีความเคารพ
2. มีความเกี่ยวข้อง ตรงประเด็น
3. เป็นมิตรต่อเด็ก
4. ไม่แบ่งแยก
5. ได้รับการสนับสนุนจากการฝึกอบรมสำหรับผู้ใหญ่
6. มีความปลอดภัยและมีความอ่อนไหวต่อความเสี่ยง
7. มีความรับผิดและรับชอบ

พวกเรายังได้รวบรวมเครื่องมือและทรัพยากรที่เป็นประโยชน์ และแนวทางการปกป้องคุ้มครองที่คุณอาจนำไปใช้ร่วมในขั้นตอนต่าง ๆ หลังจากนี้ คุณสามารถดูได้[ที่นี่](https://childrightsenvironment.org/wp-content/uploads/2022/10/Additional-Resources.pdf)

ทีมที่ปรึกษาของเด็ก ๆ มีข้อแนะนำเพื่อช่วยคุณในการจัดเวิร์คชอป ดังนี้:

“ให้พื้นที่และความรับผิดชอบกับเด็กให้มากที่สุด ผู้ใหญ่ควรเป็นผู้นำกระบวนการแต่ให้อยู่ทางด้านหลัง ปล่อยให้พื้นที่เป็นของเด็ก ๆ เพื่อให้เด็กพูด และสนทนากัน”

#### Maya-Natuk อายุ 17 ปี จากเกาะกรีนแลนด์

“กิจกรรมเหล่านี้ไม่จำเป็นต้องมีเครื่องไม้เครื่องมือมากมาย คุณสามารถปรับกิจกรรม  
ให้เข้ากับเด็กทุกคน ในทุกช่วงอายุ ทุกเพศ และหากคุณได้จัดพิมพ์ชุดเครื่องมือ คุณควรจะนำกระดาษกลับไปใช้ใหม่ โดยอาจจะนำมาใช้ในกิจกรรมต่าง ๆ ได้”

**Olt** อายุ **15** ปี จาก โคโซโว

“เปิดใจให้กว้าง และมีความเข้าอกเข้าใจผู้อื่น ในการทำความเข้าใจกับมุมมองที่แตกต่างออกไปของเด็กและเยาวชน”

**Sagarika** อายุ **16** ปี จากประเทศสหรัฐอาหรับเอมิเรตส์

“เด็ก ๆ จะต้องรู้สึกอบอุ่นใจ ฉะนั้นควรต้องสุภาพ อ่อนโยน และใช้ภาษาที่เรียบง่าย  
และชัดเจน”

**Aniva** อายุ **16** ปี จากประเทศซามัว

“เวิร์คชอปควรมีกิจกรรมที่สร้างสรรค์ให้มากที่สุด (เช่น การทำของทำมือ การรีไซเคิล) มีเกมส์ และวาดภาพ ซึ่งกิจกรรมเหล่านี้จะช่วยดึงสมาธิและความสนใจจากทุกคน  
ควรทำกิจกรรมต่าง ๆ ให้สนุกด้วย!”

**Madhvi** อายุ **11** ปี จากประเทศสหรัฐอเมริกา

“การทำให้เด็กรู้ว่าความเห็นทั่วไปที่ 26 เป็นเรื่องที่เกี่ยวข้องกับตัวเองนั้นเป็นสิ่งสำคัญ เด็ก ๆ เป็นผู้เล่นหลัก พวกเขาจำเป็นต้องรู้ว่าความคิดเห็นของพวกเขาจะถูกรับฟัง  
และได้รับความเคารพ”

**Elisabeth** อายุ **15** ปี จากประเทศรวันดา


10

## **ก่อนเริ่มเวิร์คชอป**

ต้องมั่นใจว่าผู้นำกระบวนการอย่างน้อย **2** คน  
ซึ่งจะเป็นเด็ก เยาวชน หรือผู้ใหญ่ที่คอยช่วยนำและแนะแนวทางการทำเวิร์คชอปขึ้นอยู่กับจำนวนของเด็กที่เข้าร่วม แต่คุณจำเป็นต้องมีอย่างน้อย 1 คนที่นำกระบวนการและมีคนจดบันทึก  
และตอบสนองต่อประเด็นปัญหาต่าง ๆ ที่อาจเกิดขึ้น หากคุณเป็นเด็กหรือเยาวชนที่เป็นผู้จัดงานนี้ ให้ติดต่อผู้ใหญ่ในชุมชนหรือโรงเรียนที่คุณไว้ใจ เพื่อขอรับการสนับสนุนตลอดการทำเวิร์คชอปนี้

ต้องมั่นใจว่าเด็กทุกคนตกลงที่จะเข้าร่วม(ดูในแบบฟอร์ม A: แผ่นให้ข้อมูลและแบบแสดงความยินยอม) หากคุณวางแผนที่จะบันทึกเสียงหรือถ่ายภาพเด็ก ๆ ที่เข้าร่วม คุณจำเป็นต้องมีกระบวนการขอความยินยอมเพิ่มเติมของคุณเอง

ต้องมั่นใจว่าเด็กทุกคนปลอดภัยในระหว่างกิจกรรมต้องมั่นใจว่าผู้ใหญ่ที่ไว้วางใจนั้นสามารถเป็นบุคคลหลักที่เด็กสามารถพูดคุยได้หากรู้สึกไม่ดีหรือรู้สึก  
ไม่ปลอดภัย ควรแนะนำบุคคลดังกล่าวนี้ให้เด็ก  
ทุกคนที่เข้าร่วมรู้จัก




เลือกเวลาและสถานที่ที่เหมาะสม ควรเป็นสถานที่ที่เงียบสงบ ปลอดภัย และไม่มีการรบกวน และควรเลือกเวลาจัดกิจกรรมที่เหมาะสมกับเด็ก คุณต้องมั่นใจว่ามีเวลามากพอที่จะทำกิจกรรม  
ให้สำเร็จ คุณสามารถนำกระบวนการในกิจกรรม หลาย ๆ กิจกรรม ไปพร้อม ๆ กันได้ - อาจใช้ได้ดีกับการจัดแบบออนไลน์

**ต้องมั่นใจว่าเวิร์คชอปนั้นครอบคลุมสำหรับทุกคน พิจารณาปัจจัยที่แตกต่างกันที่อาจส่งผลกระทบ หรือเป็นการกีดกันเด็กบางกลุ่มออกจากการเข้าร่วมกิจกรรม โดยเฉพาะกลุ่มที่เป็นชายขอบ เช่น ปัจจัยด้านเวลา สถานที่ ภาษา ค่าใช้จ่ายในการเดินทาง ควรมีการปรับเปลี่ยนเพื่อให้ทุกคนสามารถเข้าร่วมได้**

**ใช้ความคิดสร้างสรรค์ของคุณ** ในการปรับกิจกรรมให้เหมาะสมกับเด็กที่มีความต้องการที่แตกต่างออกไป หรือต้องการ  
ความช่วยเหลือเป็นพิเศษ

11



#### สิ่งที่ควรรู้เกี่ยวกับการจัดการข้อกังวลใจด้านสิ่งแวดล้อม

เด็กหลายคน (และผู้ใหญ่) รู้สึกวิตกกังวล และกระวนกระวายเกี่ยวกับปัญหาการเปลี่ยนแปลงสภาพภูมิอากาศ ความเสียหายต่อสิ่งแวดล้อม และอนาคต  
ของโลกใบนี้ คำถามและกิจกรรมในชุดเครื่องมือนี้ได้ถูกออกแบบเพื่อช่วยให้เด็กรู้สึกมีพลัง ได้รับการสนับสนุน และมีความหวังในด้านสิ่งแวดล้อม สิ่งที่พึงพิจารณาดังต่อไปนี้จะช่วยให้มั่นใจได้ว่าเด็ก ๆ มีความสุข รู้สึกดี และปลอดภัย ขณะที่เข้าร่วมกิจกรรม

* ให้การสนับสนุน และรับฟังความรู้สึกของเด็ก
* มีความซื่อสัตย์ต่อความเป็นจริงของการทำลายสิ่งแวดล้อมและการเปลี่ยนแปลงสภาพภูมิอากาศ และต้องมั่นใจว่าข้อมูลที่คุณแบ่งปันนั้น  
  มีความแม่นยำ และมาจากแหล่งที่น่าเชื่อถือ
* กระตุ้นให้เด็กแบ่งปันความเครียดหรือความกังวลที่มีกับผู้ใหญ่ที่พวกเขารู้สึกไว้วางใจ และสนับสนุนพวกเขาเพื่อให้เข้าถึงความช่วยเหลือจากผู้เชี่ยวชาญเฉพาะด้านหากจำเป็น
* แบ่งปันพลังบวก และตัวอย่างทางออกของปัญหาสิ่งแวดล้อมและการเปลี่ยนแปลงสภาพภูมิอากาศที่สร้างแรงบันดาลใจ
* สนับสนุนเด็ก ๆ ในการลงมือทำหรือส่งเสียง และเชื่อมต่อกับเด็กคนอื่น ๆ ที่มีเป้าหมายหรือต้องการทำสิ่งที่เหมือนกัน



“ในหนังสือของฉันเรื่อง ‘Pregúntale a Francisco: ¿Qué es el cambio climático’ ฉันได้แบ่งปันแนวคิดเกี่ยวกับ ‘ความหวังด้านสิ่งแวดล้อม’ และนิยามมันว่าเป็นการกระทำที่เต็มไปด้วยความหวัง  
เพื่อปกป้องชีวิตของตัวเองและดูแลโลกใบนี้ ท่ามกลางวิกฤตที่พวกเรากำลังเผชิญและอันตรายต่อชีวิต เช่น สงคราม การสูญเสียความหลากหลายทางชีวภาพ และการเปลี่ยนแปลงสภาพภูมิอากาศ”

**Francisco** อายุ **13** ปี จากประเทศโคลอมเบีย



12

## **ในระหว่างเวิร์คชอป**

ต้องมั่นใจว่าเด็ก ๆ ปลอดภัยและได้รับการสนับสนุน **เน้นย้ำกับเด็ก ๆ ว่า หากรู้สึกไม่ปลอดภัยหรือกังวลใจเกี่ยวกับสิ่งใด ๆ ที่เกิดขึ้นในระหว่างกิจกรรม พวกเขา**สามารถพูดคุยกับผู้ใหญ่ที่เขาไว้ใจที่รับผิดชอบเรื่องการปกป้องคุ้มครองเด็กได้

2

1

การสร้างบรรยากาศ **ก่อนที่กิจกรรมจะเริ่ม ควรมีการแนะนำเด็ก ๆ เรื่องความเห็นทั่วไปที่** 26 **และเหตุผลที่คณะกรรมการเชิญเด็ก ๆ มาแบ่งปันมุมมอง ประสบการณ์ และความคิดเห็น คุณสามารถแบ่งปันบทนำของชุดเครื่องมือในรูปแบบที่เป็นการ์ตูนที่เป็นมิตรกับเด็กได้ โดยไปที่** <https://childrightsenvironment.org/comic/> นอกจากนี้คุณยังสามารถแบ่งปันร่างความเห็นทั่วไปที่ 26 ในรูปแบบสรุปสำหรับเด็กได้ โดยไปที่ **bit.ly/childfriendlydraft**

4

จัดเวลาสำหรับพักและกิจกรรมเตรียมความพร้อม **อาจเป็นเกมส์ง่าย ๆ หรือ เวลาให้พักหายใจ** ขยับร่างกายเบา ๆ หรือทานขนม/เครื่องดื่มเพื่อเพิ่มความสดชื่น

3

เน้นย้ำกับเด็ก ๆ ว่าการเข้าร่วมนั้นเป็นไปด้วยความสมัครใจ **เด็ก ๆ สามารถปฏิเสธการเข้าร่วมได้ และสามารถออกจากกิจกรรมได้ทุกเมื่อ** รวมถึงไม่มีความจำเป็นต้องให้ข้อมูลส่วนตัวในระหว่าง  
การเข้าร่วมกิจกรรม

5

ใช้แบบฟอร์มบันทึกที่แนบมากับชุดเครื่องมือนี้ **เพื่อช่วยในการจับประเด็น มุมมอง และความคิดเห็นของเด็ก คุณอาจให้เด็กทวนคำตอบอีกรอบหากคุณไม่แน่ใจว่าคุณเข้าใจถูกต้องเกี่ยวกับ  
สิ่งที่เด็ก ๆ ตอบหรือไม่**




13

อธิบายเกี่ยวกับขั้นต่อไป **เมื่อจบกิจกรรม ให้อธิบายว่าจะเกิดอะไรขึ้นหลังจากนี้บ้าง (ดูใน “แล้วหลังจากนี้ล่ะ**?**” ในชุดเครื่องมือนี้) และขอบคุณเด็ก ๆ สำหรับการมีส่วนร่วมในกิจกรรม**!

6

## **หลังจากเวิร์คชอป**



Hashtag: #DroitsEnfantEnvironnement Instagram: @GC26\_CAT / @tdh\_de / @unitednationshumanrights Facebook: GC26\_CAT / tdh.de / unitednationshumanrights

Twitter: @GC26\_CAT @CERI\_Coalition / @tdh\_de / @UNChildRights1

LinkedIn:

terre-des-hommes-deutschland

**โปรดติดตามอย่างใกล้ชิด!** พวกเราจะขอเชิญชวนให้เด็ก ๆ แบ่งปันงานศิลปะของพวกเขา ที่ได้จากกิจกรรมหรือเป็นสิ่งที่ทำขึ้นเอง เพื่อเป็นส่วนหนึ่ง  
ของคลังผลงานศิลปะดิจิตอล Save our Future, Save our Planet โดยคลังผลงานดังกล่าวจะมีชิ้นงานของเด็ก ๆ จากทั่วโลก โดยมุ่งไปที่ข้อเสนอแนะต่อการแก้ไขปัญหาอันนำไปสู่โลกที่ปลอดภัย มีสุขภาวะ มีความยั่งยืน และเคารพสิทธิของเด็ก ขอให้เด็กที่สนใจลงทะเบียนรับจดหมายข่าวเพื่อติดตามหากมีการเปิดให้ส่งผลงานศิลปะ


14

**อัปโหลดข้อค้นพบจากกิจกรรม (ทั้งที่เป็นตัวอักษรและงานศิลปะ) ได้ที่:** <https://l4cqlef9g5g.typeform.com/childrentoolkit> **ข้อมูลดังกล่าวจะถูกจัดการโดยองค์การแตร์เดซอม และ** Child Environmental Rights Initiative (CERI) **โดยการรวบรวมข้อมูลที่ได้นั้นจะดำเนินการบนแพลตฟอร์มที่ปลอดภัยและใช้สำหรับวัตถุประสงค์ของความเห็นทั่วไปที่** 26 **เท่านั้น โปรดอย่าอัปโหลดภาพถ่ายหรือรูปภาพของเด็กที่เข้าร่วม หากคุณมีการถอดเทปบันทึกเสียง ขอให้ลบไฟล์ด้วย**

**ลงทะเบียนรับจดหมายข่าวเพื่อรับทราบความคืบหน้าของการพัฒนาความเห็นทั่วไป การรับทราบความคืบหน้ามีความสำคัญต่อการให้ข้อเสนอแนะกับเด็ก ๆ  
ที่ได้เข้าร่วมกิจกรรม** [childrightsenvironment.org/subscription](https://childrightsenvironment.org/subscription/)

กระจายข้อมูล **แบ่งปันการสนับสนุนของคุณในการสร้างการมีส่วนร่วมของเด็กในความเห็นทั่วไปที่** 26 **บนสื่อสังคมออนไลน์** พวกเราขอเชิญให้คุณแบ่งปันเรื่องราวหรือข่าวสารเกี่ยวกับกิจกรรมของคุณ และใส่แท็กสื่อสังคมออนไลน์ของพวกเรา เพื่อกระตุ้นให้  
คนอื่น ๆ มาเข้าร่วม ทั้งนี้ คุณต้องได้รับความยินยอม  
ให้ใช้และเผยแพร่รูปภาพด้วย

เรามาเริ่มกันเลย**! มีกิจกรรมทั้งหมด** 3 **กิจกรรม ที่ออกแบบมาเพื่อตอบชุดคำถามที่เกี่ยวข้อง เด็ก ๆ สามารถทำกิจกรรมทั้งหมด หรือว่าเลือกเพียงหนึ่งหรือสองกิจกรรม เด็ก ๆ สามารถเลือกตอบคำถามได้ตามต้องการ  
ในแต่ละกิจกรรม โดยไม่จำเป็นต้องตอบทุกคำถามหากไม่ต้องการตอบ**




## **กิจกรรมการปรึกษาหารือ**

**ในตอนท้ายของชุดเครื่องมือนี้ คุณจะพบกับแบบฟอร์มสำหรับบันทึกมุมมองและความคิดเห็นของเด็ก  
ที่แบ่งปันในระหว่างเวิร์คชอป**



สิ่งสำคัญ

#### คำถาม

 ระยะเวลา


อุปกรณ์ที่จำเป็น

#### คำชี้แนะ

การปรับให้เหมาะสม


15

## **กิจกรรมที่ 1**




16

ความเสียหายต่อสิ่งแวดล้อมและการเปลี่ยนแปลงสภาพภูมิอากาศกำลังส่งผลกระทบต่อเด็ก ๆ ทั่วโลก  
ในแนวทางที่แตกต่างกันอย่างมาก รัฐบาลมีหน้าที่รับผิดชอบเพื่อให้มั่นใจได้ว่าประเทศนั้น ๆ สามารถปกป้องสิ่งแวดล้อมและชะลอการเปลี่ยนแปลงสภาพภูมิอากาศได้ (หรือที่เรียกกันว่า ‘การบรรเทา’) ขณะเดียวกัน  
ก็สร้างการปรับตัวต่อผลกระทบจากการเปลี่ยนแปลงสภาพภูมิอากาศทั้งในปัจจุบันและในอนาคต



**คณะกรรมการฯ อยากรู้ว่า:**

* คุณคิดอย่างไรเกี่ยวกับสิ่งที่รัฐบาลกำลังทำ (หรือเพิกเฉย) เพื่อปกป้องสิ่งแวดล้อม ชะลอการเปลี่ยนแปลงสภาพภูมิอากาศ และช่วยให้ประเทศสามารถปรับตัวต่อผลกระทบจากการเปลี่ยนแปลงสภาพภูมิอากาศทั้งในปัจจุบันและอนาคต?
* คุณคิดว่าสิ่งใดที่รัฐบาลและภาคธุรกิจควรนึกถึงเมื่อพวกเขาพิจารณาแผนการทำงานหรือมีการตัดสินใจที่ส่งผลกระทบต่อสิทธิของเด็ก  
  ด้านสิ่งแวดล้อมและสุขภาวะที่ดี?
* คุณคิดว่าสิ่งใดที่รัฐบาลและภาคธุรกิจควรนึกถึงเมื่อพวกเขาพิจารณาแผนการทำงานหรือมีการตัดสินใจที่ส่งผลกระทบต่อสิทธิของเด็กด้านสิ่งแวดล้อมและสุขภาวะที่ดี?





เตรียมกระดาษแผ่นใหญ่ กระดาษแข็งหรือกระดาษลัง

และปากกาหรือดินสอสี



ให้เวลา 60 นาที

ในกลุ่มเล็ก ให้เด็ก ๆ ช่วยกันสร้างแผนที่ของชุมชนหรือประเทศของตัวเอง  
โดยแผนที่นั้นไม่จำเป็นต้องเป็นแผนที่ของชุมชนหรือประเทศจริง ๆ แต่จะเป็นการเปิดโอกาสให้เด็ก ๆ ได้สะท้อนว่ารัฐบาลและภาคธุรกิจได้ดำเนินการในระดับชุมชนและระดับประเทศอย่างไร เพื่อตอบสนองต่อปัญหาด้านสิ่งแวดล้อม  
และการเปลี่ยนแปลงสภาพภูมิอากาศ จากนั้นกระตุ้นให้เด็ก ๆ เขียนคำพูด  
หรือวาดภาพปัญหาหรือข้อท้าทายด้านสิ่งแวดล้อมและการเปลี่ยนแปลงสภาพภูมิอากาศที่ตัวเองหรือชุมชนของเขากำลังเผชิญอยู่ลงไป**ข้างใน**แผนที่ คุณอาจจะใช้คำถามดังต่อไปนี้ เพื่อชี้แนะแนวทางการสร้างแผนที่ให้กับเด็ก ๆ:



* + ส่วนไหนที่เด็ก ๆ รู้สึกมีความสุข หรือไม่มีความสุข และรู้สึกปลอดภัยและไม่ปลอดภัยในชุมชน? เพราะอะไร?
  + ปัญหาที่สำคัญที่สุดที่เกี่ยวข้องกับสิ่งแวดล้อมและการเปลี่ยนแปลงสภาพภูมิอากาศในชุมชน/ประเทศ/ภูมิภาคของเด็ก ๆ คืออะไร?
  + คิดว่าปัญหาเหล่านี้เด็ก ๆ ทุกคนในชุมชนได้รับผลกระทบเหมือน ๆ กันหรือไม่? ใครได้รับผลกระทบมากกว่า และเพราะอะไร?

จากนั้น กระตุ้นให้เด็ก ๆ แสดงความคิดเห็นต่อคำถามจากคณะกรรมการฯ  
และบันทึกความคิดเห็นดังกล่าวลงใน**ด้านนอก**ของแผนที่


หลังจากที่ทำแผนที่เสร็จแล้ว เชิญชวนให้เด็ก ๆ นำเสนอความคิดเห็น  
ของตัวเองกับกลุ่มอื่น ๆ และพูดคุยกันถึงสิ่งที่เกิดขึ้นเหมือนกัน

เด็ก ๆ สามารถใช้อุปกรณ์จากธรรมชาติอื่น ๆ ขึ้นอยู่กับสิ่งที่มี เช่น ทราย กิ่งไม้ หรือชอล์ค เด็กที่โตกว่าอาจจะทำโมเดลสามมิติ หรือเอาวัสดุต่าง ๆ มาประกอบกัน หากกิจกรรมจัดแบบออนไลน์ คุณสามารถแบ่งห้องย่อยแล้วให้เด็ก ๆ ทำงานด้วยกันผ่านกระดานดำดิจิตอล เด็ก ๆ สามารถสร้างแผนที่บนนั้น และแบ่งปันความคิดเห็นกับเพื่อน ๆ แบบออนไลน์ได้

17

## **กิจกรรมที่ 2**

เด็ก ๆ มีสิทธิในการเข้าถึงข้อมูลข่าวสารและการศึกษาเกี่ยวกับสิ่งแวดล้อมและการเปลี่ยนแปลงสภาพภูมิอากาศ แล้วยังมีสิทธิที่จะทราบถึงสิทธิของตัวเองและรับทราบเกี่ยวกับช่องทางร้องเรียนหากไม่ได้รับสิทธิของตัวเอง




**คณะกรรมการฯ อยากรู้ว่า:**

* เด็ก ๆ กำลังเจอกับข้อท้ายทายอะไรบ้างในการหาข้อมูลข่าวสาร  
  และการศึกษาเกี่ยวกับสิ่งแวดล้อมและการเปลี่ยนแปลงสภาพภูมิอากาศ?
  + อะไรที่เด็ก ๆ คิดว่าเป็น (หรือควรจะเป็น) แนวทางที่ดีที่สุดสำหรับเด็ก ๆ ในการเข้าถึงข้อมูลเกี่ยวกับ:
    - สิทธิของตัวเอง
    - ผลกระทบจากความเสียหายของสิ่งแวดล้อมและการเปลี่ยนแปลงสภาพภูมิอากาศที่เกี่ยวข้องกับการดำเนินชีวิตและชุมชนที่อาศัยอยู่
    - หน้าที่ความรับผิดชอบของรัฐบาลและภาคธุรกิจต่อการปกป้องสิทธิของเด็กที่จะมีสิ่งแวดล้อมที่ดี
    - การขอความช่วยเหลือหากสิทธิของตัวเองไม่ได้รับการเคารพ
* คุณคิดว่าเด็ก ๆ ควรจะได้เรียนเรื่องสิ่งแวดล้อมและการเปลี่ยนแปลงสภาพภูมิอากาศในโรงเรียนหรือไม่? และควรจะมีการสอนอย่างไร?






ให้เวลา 45-60 นาที



เตรียมกระดาษแผ่นใหญ่ กระดาษแข็งหรือกระดาษหลัก ปากกาหรือดินสอสี กระดาษหนังสือพิมพ์ นิตยสาร กรรไกร และกาวหรือเทปกาว

18

จับคู่หรือแบ่งกลุ่มย่อย ให้เด็ก ๆ สร้างโปสเตอร์โดยวาดเป็นรูปหรือเขียนข้อความที่ตอบคำถามของคณะกรรมการฯ คุณอาจจะให้เด็ก ๆ แบ่งโปสเตอร์ออกเป็น 3 ส่วนสำหรับแต่ละคำถาม แล้วให้เด็ก ๆ ออกมานำเสนอโปสเตอร์ของตัวเอง และพูดคุยแสดงความคิดเห็นกัน



หากจัดกิจกรรมแบบออนไลน์ โปสเตอร์สามารถทำขึ้น  
โดยใช้กระดานดำดิจิตอล หากเด็ก ๆ ต้องการที่จะเขียน  
ให้พิมพ์เป็นบทความ หรือบทกลอนแทนก็ได้

**แอปพลิเคชันแนะนำ**Jamboard, Padlet, Canva




19

## **กิจกรรมที่ 3**

เด็ก ๆ มีสิทธิที่จะพูดในสิ่งที่มีผลกระทบกับตัวของพวกเขาเองและผู้ใหญ่จะต้องเข้ามาจัดการสิ่งนั้น ๆ  
อย่างจริงจัง ซึ่งรวมถึงวิกฤตด้านสิ่งแวดล้อมและสภาพภูมิอากาศ เมื่อมีการวางแผนหรือมีการตัดสินใจ  
ในเรื่องสิ่งแวดล้อมและ/หรือการเปลี่ยนแปลงสภาพภูมิอากาศ รัฐบาลและภาคธุรกิจมีหน้าที่รับผิดชอบ  
ในการสร้างการมีส่วนร่วมของเด็ก และทบทวนผลกระทบที่จะเกิดขึ้นด้วย เด็กทุกคนยังมีสิทธิที่จะแสดง  
ความคิดเห็นอย่างเสรี เช่น การประท้วงในฐานะนักปกป้องสิทธิมนุษยชน ในการประชุมปรึกษาหารือ  
กลุ่มที่ปรึกษา และสภาเด็ก/เยาวชน




ให้เวลา 45 นาที





**คณะกรรมการฯ อยากรู้ว่า:**

* เด็ก ๆ สามารถ (หรือควรจะ) แบ่งปันมุมมองและข้อคิดเห็นเมื่อรัฐหรือภาคธุรกิจกำลังวางแผน หรือมีการตัดสินใจที่ส่งผลกระทบต่อสิ่งแวดล้อม และ/หรือการเปลี่ยนแปลงสภาพภูมิอากาศได้อย่างไร?
* เด็ก ๆ สามารถ (หรือควรจะ) เข้าไปมีส่วนร่วมในการทบทวนการตัดสินใจของรัฐบาลหรือภาคธุรกิจที่ส่งผลกระทบต่อสิ่งแวดล้อม และ/หรือการเปลี่ยนแปลงสภาพภูมิอากาศได้อย่างไร?
* สิ่งใดที่รัฐบาลจำเป็นต้องดำเนินการเพื่อทำให้เด็ก ๆ มีความปลอดภัยเมื่อแสดงความคิดเห็น มุมมอง ลุกขึ้นมาต่อสู้หรือกระทำการใด ๆ เพื่อสิทธิของตัวเอง?



เตรียมดินสอหรือปากการะบายสี อุปกรณ์สำหรับเขียน และโปสการ์ดสำหรับเด็กแต่ละคน เราได้เตรียมแบบฟอร์มเอาไว้ให้ในชุดเครื่องมือนี้  
หรือเด็ก ๆ สามารถเขียนในสรุปออกมาในรูปแบบของตัวเอง

20



เชิญชวนให้เด็ก ๆ ทำงานเป็นรายบุคคลและอธิบายว่าจะให้เด็ก ๆ ทำโปสการ์ดขึ้นมา ให้เด็ก ๆ เขียนข้อความถึงคณะกรรมการฯ เพื่อตอบในสิ่งที่คณะกรรมการฯ ต้องการทราบลงในกล่องข้อความ เด็ก ๆ ยังสามารถวาดภาพตามความคิดของตัวเองได้ในด้านหน้าของโปสการ์ด  
หากต้องมีการช่วยกระตุ้นให้เด็ก ๆ สะท้อนความคิดเห็นของตัวเองออกมา คุณอาจต้องใช้คำถามด้านล่างนี้:

* + เด็ก ๆ จะแสดงความคิดเห็นต่อการตัดสินใจในเรื่องของสิ่งแวดล้อม  
    และการเปลี่ยนแปลงสภาพภูมิอากาศได้อย่างไร? วิธีการหรือรูปไหนที่เด็ก ๆ  
    คิดว่าดี?
  + อะไรทำให้เด็ก ๆ รู้สึกว่าเสียงของตัวเองนั้นส่งไปถึงผู้ใหญ่ ถูกรับฟัง และมีการตอบสนองต่อความคิดเห็นนั้น ๆ อย่างจริงจัง?
  + มีอะไรบ้างที่จะช่วยให้เด็ก ๆ รู้สึกมีความสุขและปลอดภัยเมื่อแสดงมุมมองและความคิดเห็น?

สำหรับเด็ก ๆ ที่ต้องการเขียนแทนการวาดภาพ คุณสามารถแนะนำให้เด็ก ๆ เขียนเป็นบันทึก บทความ หรือบทกลอนแทนได้ หากกิจกรรมเป็นแบบออนไลน์ คุณอาจให้เด็ก ๆ ที่เข้าร่วม  
ส่งโปสการ์ดมาให้กับคุณภายหลัง หรือให้เด็ก ๆ ส่งข้อความมาทางช่องสนทนาของแอปพลิเคชัน/โปรแกรมที่ใช้จัดกิจกรรม

21

## **ช่องทางติดต่อของเรา**

สำหรับข้อมูลเพิ่มเติม กรุณาติดต่อ: [childrightsenvironment.org](https://childrightsenvironment.org/)

คุณยังสามารถเขียนถึงพวกเราได้ที่: [team@childrightsenvironment.org](mailto:team@childrightsenvironment.org)

22

## **ภาคผนวก**

#### แบบฟอร์ม A: แผ่นให้ข้อมูลและแบบแสดงความยินยอม

\*หากคุณต้องการปรับเป็นรูปแบบของคุณเอง คุณสามารถดาวน์โหลดแบบฟอร์ม[ได้ที่นี่](https://childrightsenvironment.org/wp-content/uploads/2022/10/TEMPLATE-A-Information-Sheet-and-Consent-Form-1.docx)

**แผ่นให้ข้อมูลและแบบแสดงความยินยอมของกิจกรรมการปรึกษาหารือรอบที่สอง**

**ความเห็นทั่วไปที่ 26: การปรึกษาหารือกับเด็กรอบที่สอง**

องค์การแตร์เดซอม และ Child Environmental Rights Initiative (CERI) ทำงานร่วมกับคณะกรรมการสิทธิเด็ก  
แห่งสหประชาชาติ เพื่อสนับสนุนให้เด็กมีส่วนร่วมในการปรึกษาหารือที่จะนำไปสู่การพัฒนาความเห็นทั่วไปที่ 26  
ซึ่งเป็นแนวทางการดำเนินงานในระดับนานาชาติเรื่องสิทธิเด็กด้านสิ่งแวดล้อม คุณสามารถอ่านข้อมูลเพิ่มเติมได้ที่: [childrightsenvironment.org](https://childrightsenvironment.org/) การเข้าร่วมในกิจกรรมปรึกษาหารือนี้เป็นแบบสมัครใจ ซึ่งหมายความว่าเด็กสามารถตัดสินใจได้ว่าจะเข้าร่วมหรือไม่

#### ใครคือผู้รับผิดชอบกระบวนการปรึกษาหารือ?

เนื่องจากกระบวนการนี้เป็นกระบวนการในระดับโลก องค์การแตร์เดซอมและ CERI ได้ผลิตชุดเครื่องมือนี้สำหรับเด็ก เยาวชน และให้การสนับสนุนผู้ใหญ่ (ทั้งบุคคลและองค์กร) ที่ต้องการจัดเวิร์คชอปกับเด็ก ๆ เพื่อรวบรวมมุมมอง  
และความคิดเห็น พวกเราได้ออกแบบเครื่องมือและวิธีการสำหรับการปรึกษาหารือเรื่องความเห็นทั่วไปที่ 26 ในระดับโลกนี้ร่วมกับทีมที่ปรึกษาของเด็ก ๆ และผู้ทรงคุณวุฒิในระดับสากลด้านการมีส่วนร่วมและการปกป้องคุ้มครองเด็ก เพื่อทำมั่นใจได้ว่ากิจกรรมต่าง ๆ ตั้งอยู่บนฐานของการดำเนินงานด้านสิทธิเด็ก

การใช้ชุดเครื่องมือและการจัดเวิร์คชอปจะเป็นหน้าที่รับผิดชอบของผู้จัด ผู้จัดต้องรับผิดชอบต่อการปกป้องคุ้มครองเด็ก และต้องทำให้เด็กทุกคนปลอดภัยตลอดการเข้าร่วมกิจกรรม แนวทางการปกป้องคุ้มครองเด็ก  
ได้ถูกใส่เอาไว้ในชุดเครื่องมือนี้แล้ว นอกจากนี้ผู้จัดยังต้องรับผิดชอบต่อการรักษาความลับของการแบ่งปันข้อมูล (เช่น คำพูดของเด็ก และผลงานศิลปะ)

#### ข้อมูลจะถูกนำไปใช้อย่างไร?

ข้อมูลทุกอย่าง (เช่น คำพูดของเด็ก และผลงานศิลปะ) ที่เก็บรวบรวมจากการปรึกษาหารือจะไม่ถูกเชื่อมโยงไปยังบุคคลใด ๆ และจะถูกจัดเก็บและตรวจตราอย่างปลอดภัยโดยองค์การแตร์เดซอมและ Child Environmental Rights Initiative (CERI) ข้อมูลที่เก็บรวบรวมเอาไว้จะสามารถเข้าถึงได้และถูกวิเคราะห์โดยเจ้าหน้าที่ขององค์กร  
ที่เกี่ยวข้องเท่านั้น ข้อมูลที่เก็บรวบรวมได้จะนำมาใช้เพื่อวัตถุประสงค์ของความเห็นทั่วไปที่ 26 และกิจกรรมผลักดันเชิงนโยบายที่คล้ายกัน

23

#### ความยินยอมของคุณ

เมื่อคุณได้อ่าน (หรือมีผู้อ่านให้ฟัง) ข้อมูลข้างต้นแล้ว ให้คุณลงลายมือชื่อหากเห็นด้วยว่า:

* จะเข้าร่วมในกระบวนการปรึกษาหารือเรื่องความเห็นทั่วไปที่ 26
* ให้องค์การแตร์เดซอมและ CERI รวมถึงองค์กรพันธมิตรอื่น ๆ ใช้ข้อมูลที่เก็บรวบรวมได้ (รวมทั้งคำพูดและผลงานศิลปะ) ในกิจกรรมด้านการสื่อสารและดำเนินการเพื่อสิทธิด้านสิ่งแวดล้อมของเด็ก และมั่นใจว่าจะไม่เชื่อมโยงข้อมูลใด ๆ ต่อบุคคลอื่น ๆ ที่เข้าร่วมกิจกรรม

**พ่อแม่หรือผู้ปกครองตามกฎหมาย/ผู้ดูแล (สำหรับผู้ที่อายุต่ำว่า 18 ปี)**

**ชื่อ: วันที่:**

**ลายมือชื่อ:**

**ผู้เข้าร่วม**

**ชื่อ: วันที่:**

**ลายมือชื่อ:**

24

#### 

#### แบบฟอร์ม B: แบบบันทึกกิจกรรม

#### \*หากคุณต้องการปรับเป็นรูปแบบของคุณเอง คุณสามารถดาวน์โหลดแบบฟอร์ม[ได้ที่นี่](https://childrightsenvironment.org/wp-content/uploads/2022/10/TEMPLATE-B-Recording-Templates-1.docx)

**แบบบันทึกกิจกรรมการปรึกษาหารือเกี่ยวกับความเห็นทั่วไปที่ 26 รอบที่สอง**

หมายเหตุ: กรุณาแปลคำตอบในแบบบันทึกนี้เป็นภาษาอังกฤษ ภาษาฝรั่งเศส หรือภาษาสเปน โดยใช้แพลตฟอร์ม deepl.com ก่อนที่จะส่งแบบฟอร์มนี้ทางออนไลน์ หากมีประเด็นใด ๆ ที่เกี่ยวข้องกับการแปลหรือการทำความเข้าใจในระหว่างการวิเคราะห์ข้อมูล พวกเราจะติดต่อคุณกลับไปโดยตรงเพื่อขอคำอธิบายเพิ่มเติม

คุณสามารถใช้แบบบันทึกนี้ก่อนและระหว่างการทำเวิร์คชอป ในการบันทึกข้อมูลที่เกี่ยวกับเด็กและคำตอบ  
ของพวกเขา กรุณาอย่าใส่ชื่อหรือข้อมูลใด ๆ ที่สามารถระบุตัวตนของเด็กเอาไว้

หลังจากเวิร์คชอป ให้พิมพ์บันทึกทั้งหมดลงในแบบฟอร์มออนไลน์ ผลงานศิลปะของเด็ก ๆ สามารถอัปโหลดเป็นเอกสารแนบได้ (เป็นไฟล์ JPG หรือ PNG) พวกเราขอให้เก็บข้อมูลมุมมองของเด็กอย่างหลากหลาย  
ฉะนั้นคุณจะเป็นตัวแทนในการแบ่งปันความหลากหลายของข้อมูลนี้ พวกเราขอให้คุณใช้คำที่เป็นของเด็ก  
ให้มากที่สุด หากมีการอ้างอิงโดยยกเอาคำพูดของเด็ก ๆ มา ขอให้ใส่ข้อมูลอายุ และเพศ เอาไว้ด้วย

ขอให้คุณทราบไว้ว่าแบบฟอร์มออนไลน์จะขอให้คุณยืนยันว่าคุณได้รับความยินยอมจากเด็ก และพ่อแม่/ผู้ปกครองตามกฎหมาย

25

ส่วนที่ **1:** ข้อมูลผู้เข้าร่วม

|  |  |
| --- | --- |
| ใช้แบบฟอร์มนี้ในการบันทึกข้อมูลทั่วไปเกี่ยวกับกลุ่มของเด็กที่เข้าร่วม  และใช้ส่วนที่ **2** บันทึกคำตอบของเด็ก | |
| วันที่ |  |
| สถานที่ **(เมือง/จังหวัด/ภูมิภาค/ประเทศ)** |  |
| คำอธิบายเกี่ยวกับเด็กที่เข้าร่วม **(โรงเรียน, ชุมชน, กลุ่มนักเคลื่อนไหว ฯลฯ)** |  |
| จำนวนเด็กที่เข้าร่วม |  |
| อายุ **(ให้ระบุจำนวนของเด็กในแต่ละช่วงอายุด้วย)** |  |
| ข้อมูลจำแนกเพศ **(ให้ระบุจำนวนของเด็กในแต่ละเพศด้วย)** | **ผู้หญิง**:  **ผู้ชาย:**  **อื่น ๆ**:  **ไม่ขอระบุ**: |
| ความบกพร่องทางด้านร่างกาย/ เงื่อนไขทางการแพทย์ |  |
| บริบทของเด็กที่มาเข้าร่วม **(เด็กจากในเมือง จากชนบท หรืออื่น ๆ)** |  |
| **ชื่อของผู้นำกระบวนการ ชื่อองค์กร และข้อมูลติดต่อ** |  |

26

ส่วนที่ **2:** การบันทึกมุมมองและความคิดเห็นของเด็ก

|  |
| --- |
|  |
| กิจกรรมที่ **1** |
| **คุณคิดอย่างไรเกี่ยวกับสิ่งที่รัฐบาลกำลังทำ (หรือเพิกเฉย) เพื่อปกป้องสิ่งแวดล้อม ชะลอการเปลี่ยนแปลงสภาพภูมิอากาศ และช่วยให้ประเทศสามารถปรับตัวต่อผลกระทบจากการเปลี่ยนแปลงสภาพภูมิอากาศทั้งในปัจจุบัน และอนาคต**? |
| **คุณคิดว่าสิ่งใดที่รัฐบาลและภาคธุรกิจควรนึกถึงเมื่อพวกเขาพิจารณาแผนการทำงานหรือมีการตัดสินใจที่ส่งผลกระทบต่อสิทธิของเด็กด้านสิ่งแวดล้อมและสุขภาวะที่ดี**? |
| **คุณคิดว่ารัฐบาลหรือภาคธุรกิจควรจะต้องทำอะไร หากพวกเขาขาดความรับผิดชอบ**? |
| กิจกรรมที่ **2** |
| **เด็ก ๆ กำลังเจอกับข้อท้ายทายอะไรบ้างในการหาข้อมูลข่าวสารและการศึกษาเกี่ยวกับสิ่งแวดล้อม และการเปลี่ยนแปลงสภาพภูมิอากาศ**? |
| **อะไรที่เด็ก ๆ คิดว่าเป็น (หรือควรจะเป็น) แนวทางที่ดีที่สุดสำหรับเด็ก ๆ ในการเข้าถึงข้อมูลเกี่ยวกับ:**   * **สิทธิของตัวเอง** * **ผลกระทบจากความเสียหายของสิ่งแวดล้อมและการเปลี่ยนแปลงสภาพภูมิอากาศที่เกี่ยวข้องกับการดำเนินชีวิตและชุมชนที่อาศัยอยู่** * **หน้าที่ความรับผิดชอบของรัฐบาลและภาคธุรกิจต่อการปกป้องสิทธิของเด็กที่จะมีสิ่งแวดล้อมที่ดี** * **การขอความช่วยเหลือหากสิทธิของตัวเองไม่ได้รับการเคารพ** |

27

|  |
| --- |
| **คุณคิดว่าเด็ก ๆ ควรจะได้เรียนเรื่องสิ่งแวดล้อมและการเปลี่ยนแปลงสภาพภูมิอากาศในโรงเรียนหรือไม่? และควรจะมีการสอนอย่างไร**? |
| กิจกรรมที่ **3** |
| **เด็ก ๆ สามารถ (หรือควรจะ) แบ่งปันมุมมองและข้อคิดเห็นเมื่อรัฐหรือภาคธุรกิจกำลังวางแผน หรือมีการตัดสินใจที่ส่งผลกระทบต่อสิ่งแวดล้อม และ/หรือการเปลี่ยนแปลงสภาพภูมิอากาศได้อย่างไร**? |
| **เด็ก ๆ สามารถ (หรือควรจะ) เข้าไปมีส่วนร่วมในการทบทวนการตัดสินใจของรัฐบาลหรือภาคธุรกิจที่ส่งผลกระทบต่อสิ่งแวดล้อม และ/หรือการเปลี่ยนแปลงสภาพภูมิอากาศได้อย่างไร**? |
| **สิ่งใดที่รัฐบาลจำเป็นต้องดำเนินการเพื่อทำให้เด็ก ๆ มีความปลอดภัยเมื่อแสดงความคิดเห็น มุมมอง ลุกขึ้นมาต่อสู้หรือกระทำการใด ๆ เพื่อสิทธิของตัวเอง**? |

28

**แบบฟอร์ม C: กิจกรรมที่ 3: โปสการ์ด**

29



